**Contract d'affiliaziun**

*Tenor il document public dals 29 da zercladur 2015 e tenor l'inscripziun en il register da commerzi dal chantun Grischun dals 16 da fanadur 2015 exista sut il num "****fundaziun tetgala d'utilitad publica dal Grischun****" ina fundaziun independenta da dretg privat en il senn dals art. 80 ss. CCS cun sedia a Cuira. Ella è vegnida renconuschida da l'administraziun chantunala da taglia ils 10 da settember 2015 sco instituziun libra da taglia e sco instituziun d'utilitad publica, e suttastat a la surveglianza da las fundaziuns dal chantun Grischun.*

***Signur... / Dunna... / Firma...***

***Lieu***

endrizza il ***fond...***

ed affiliescha quel – sin fundament da las disposiziuns qua sutvart – a la **fundaziun tetgala d'utilitad publica dal Grischun**:

**Intent**

Il fond endrizzà en il rom da questa fundaziun ha l'intent ... *(descripziun da l'intent)*

**Facultad dal fond**

Per realisar ses intent vegnan deditgads al fond *(... descripziun...)*.

Ulteriuras donaziuns èn pussaivlas da tut temp *(facultativ)*.

**Direcziun dal fond**

La direcziun dal fond consista da *(... dumber...)* commembras e commembers. Ella lavura en uffizi d'onur. Resalvada resta la cumpensaziun da las spesas che resultan.

Da l'emprima direcziun dal fond fan part:

... *(prenum num da famiglia ed adressa)*

... *(prenum num da famiglia ed adressa)*

... *(prenum num da famiglia ed adressa)*

Ulteriuras commembras u commembers da la direcziun dal fond u commembras e commembers che ston vegnir remplazzads vegnan nominads da la fundatura *(u)* dal fundatur.

Sch'ina cumposiziun da la direcziun dal fond na fiss betg pli pussaivla tenor il contract d'affiliaziun e tenor las ulteriuras nominaziuns tras la fundatura *(u)* il fundatur, surpiglia il cussegl da fundaziun da la fundaziun tetgala d'utilitad publica dal Grischun la direcziun dal fond u designescha ina nova direcziun dal fond.

*(alternativa pussaivla empè da las disposiziuns qua survart pertutgant la direcziun dal fond:)* Il cussegl da fundaziun da la fundaziun tetgala d'utilitad publica dal Grischun surpiglia la direcziun dal fond.

L'organisaziun e la moda da lavurar dal fond resp. da la direcziun dal fond vegn descritta pli detagliadamain en in reglament dal fond. L'emprim reglament dal fond è ina part integrala da quest contract d'affiliaziun. Eventualas midadas dal reglament dal fond ston vegnir approvadas dal cussegl da fundaziun da la fundaziun tetgala d'utilitad publica dal Grischun.

Las disposiziuns dal document da fundaziun da la fundaziun tetgala d'utilitad publica dal Grischun dals 29 da zercladur 2015 e dal reglament da gestiun da la fundaziun tetgala d'utilitad publica dal Grischun dals 7 d'avrigl 2016 restan resalvadas.

**La fundaziun tetgala d'utilitad publica dal Grischun s'oblighescha:**

* d'administrar la facultad dal fond tenor ils princips renconuschids ensemen cun la facultad dals auters fonds;
* da far ina contabilitad separada e regulara dal fond;
* da metter a disposiziun al fond da tut temp ils scleriments necessaris davart sias relaziuns finanzialas e d'annunziar immediatamain a la direcziun dal fond en spezial pajaments a favur dal fond;
* da bunifitgar al fond ils retgavs da la facultad administrada en furma da tschains e da gudogns sin ils curs a norma dal reglament da gestiun;
* d'examinar accuratamain l'activitad e l'utilisaziun dals meds finanzials dal fond e da sclerir eventualas dumondas en chaussa cun las autoritads cumpetentas;
* da sustegnair il fond ultra da quai tenor las meglras pussaivladads a cuntanscher ses intent.

**La fundatura** *(u)* **il fundatur e las commembras ed ils commembers da la direcziun dal fond s'obligheschan per els sezs e per lur fond:**

* da transferir la facultad dal fond entaifer 30 lavurdis dapi la suttascripziun da quest contract d'affiliaziun e dal reglament dal fond sin il conto current da la fundaziun tetgala d'utilitad publica dal Grischun tar la banca chantunala grischuna a Cuira (conto IBAN nr. CH7500774010308923300, BC nr. 774);
* da proveder ils meds finanzials dal fond unicamain ed irrevocablamain per l'intent dal fond. Exclusa è en mintga cas la recidiva directa u indirecta da facultad dal fond a la fundatura *(u)* al fundatur e pajaments a la fundatura *(u)* al fundatur u a persunas che la *(u)* al stattan datiers;
* da dar ils scleriments necessaris al secretariat da la fundaziun tetgala d'utilitad publica dal Grischun ch'i dovra per cumprovar l'utilitad publica da l'utilisaziun dals meds finanzials;
* da realisar l'intent dal fond en il rom dal contract d'affiliaziun e dal reglament dal fond.

**Ulteriuras disposiziuns**

Per midadas e per adattaziuns da l'intent dal fond vegnan applitgadas analogamain las disposiziuns dal cudesch civil svizzer (CCS; CS 210). Decider en chaussa decida il cussegl da fundaziun da la fundaziun tetgala d'utilitad publica dal Grischun sin proposta da la direcziun dal fond.

*(facultativ)* La fundatura u il fundatur dal fond sa resalva il dretg da midar l'intent dal fond il pli baud suenter 2 onns dapi la constituziun dal fond. Il nov intent dal fond sto medemamain esser d'utilitad publica. Il consentiment da las autoritads da taglia resta resalvà.

In'aboliziun dal fond ha lieu, sche ses intent è daventà nuncuntanschibel e sch'il fond na po betg vegnir mantegnì pervia da midadas dal contract d'affiliaziun u dal reglament dal fond. El vegn schlià en mintga cas, sche la facultad dal fond importa main che 10 000 francs. La facultad dal fond ch'è anc avant maun va a favur dal fond cuminaivel da la fundaziun tetgala d'utilitad publica dal Grischun.

Las partidas sutsegnantas conferman ch'ellas hajan legì quest contract e ch'ellas al renconuschian. La fundatura *(u)* Il fundatur e las commembras ed ils commembers sutsegnants da la direcziun dal fond decleran ultra da quai ch'els hajan survegnì e renconuschì il document da fundaziun ed il reglament da gestiun da la fundaziun tetgala d'utilitad publica dal Grischun.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lieu, data) Prenum num da famiglia (fundatura *u* fundatur)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lieu, data) Prenum num da famiglia (commembr[a] direcziun dal fond)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lieu, data) Prenum num da famiglia (commembr[a] direcziun dal fond)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lieu, data) Prenum num da famiglia (commembr[a] direcziun dal fond)

Il contract d'affiliaziun è vegnì approvà ils \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ dal cussegl da fundaziun da la fundaziun tetgala d'utilitad publica dal Grischun.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Fundaziun tetgala d'utilitad publica dal Grischun

(Lieu, data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Beat Ryffel (mainagestiun) Martin Nigg (substitut dal mainagestiun)